Amfiktyón

Amfiktyón (, ) je v gréckej mytológii mladší syn Deukalióna a jeho manželky Pyrrhy, dcéry Titana Epiméthea.Apollodoros, Bibliotheca, 1,7,2.Bol aténsky kráľ. 

Amfiktyón, mladší brat praotca Grékov Helléna, sa stal nástupcom aténskeho kráľa Kranaa Podľa antického autora Pausania, hoci už bol Amfiktyón ženatý s dcérou kráľa Kranaa, ktorý nemal mužského potomka, nepočkal na jeho smrť a zosadil ho z trónu. Aj on sám bol však po rokoch zosadený Erichthoniom a jeho prívržencami.Pausanias, Periégésis tés Hellados, 1,2,6.

Amfiktyón bol zakladateľ delfskej amfiktyónie, ktorá vznikla pri tamojšej Apolónovej svätyni.Pausanias, Periégésis tés Hellados, 10,8,1. Amfiktyónia bol spolok, ktorý mal strážiť toto posvätné miesto a aj majetky pútnikov, ktorí tam prichádzali. Všetky spolky gréckych štátov, ktoré neskôr chránili okolia významných svätýň odvodzovali potom svoje meno od tejto amfiktyónie. Ich zástupcovia sa pravidelne schádzali, aby organizovali náboženské slávnosti, ktoré boli spojené so športovými a umeleckými súťažami.  

 Referencie a bibliografia 

 Pozri aj 
 Zoznam mýtických panovníkov Atén

Kategória:Postavy gréckej mytológie